b'\n_START_ARTICLE_\nKanados naujosios demokratijos partija\n_START_PARAGRAPH_\nKanados naujosios demokratijos partija (DNA/NPD, Le nouveau parti D\xc3\xa9mocratique / New Democratic Party) \xe2\x80\x93 Kanados kairioji demokratinio socializmo politin\xc4\x97 partija.\n_START_SECTION_\nIstorija\n_START_PARAGRAPH_\n\xc4\xaekurta 1961 m. Dar 1900 m. buvo sudaryta Kanados socialist\xc5\xb3 lyga, tur\xc4\x97jusi 17 skyri\xc5\xb3. 1904 m. \xc4\xafkurta Kanados socialist\xc5\xb3 partija, kuri 1911 m. skilo \xc4\xaf \xc5\xa0iaur\xc4\x97s Amerikos socialist\xc5\xb3 partij\xc4\x85 ir Kanados socialdemokrat\xc5\xb3 partij\xc4\x85. Ta\xc4\x8diau \xc5\xa1ios partijos apie 1920\xe2\x80\x931922 m. metus nustojo egzistavusios, vietoje j\xc5\xb3 \xc4\xafsik\xc5\xabr\xc4\x97 Manitobos nepriklausoma darbo partija ir Kanados darbo partija._NEWLINE_1932 m. buvo sukurta Darbinink\xc5\xb3, fermeri\xc5\xb3 ir socialistini\xc5\xb3 organizacij\xc5\xb3 federacija, vadovaujama D. Vudsvorto. Jos geriausias rezultatas parlamento rinkimuose \xe2\x80\x93 1958 m. gauti 9,5\xc2\xa0% bals\xc5\xb3. 1961 m. \xc4\xafkuriama Naujosios demokratijos partija, kurios lyderis T. Duglas tuo metu buvo Saska\xc4\x8devano provincijos premjeras._NEWLINE_Geriausi laim\xc4\x97jimai \xe2\x80\x93 Manitobos ir Saska\xc4\x8devano provincijose, kur DNA yra vald\xc5\xbeioje nuo 1971 m. bei Brit\xc5\xb3 Kolumbijoje, kur vald\xc4\x97 iki 2000 m._NEWLINE_1976\xe2\x80\x931989 m. partijos vadovas Edvardas Brodbentas kartu buvo ir Socialist\xc5\xb3 Internacionalo vicepirmininkas.\n_START_SECTION_\nStrukt\xc5\xabra\n_START_PARAGRAPH_\nOrganizacin\xc4\x97 strukt\xc5\xabra \xe2\x80\x93 teritorin\xc4\x97, turi 300 000 nari\xc5\xb3, skyrius visose provincijose. Auk\xc5\xa1\xc4\x8diausias organas suva\xc5\xbeiavimas, \xc5\xa1aukiamas kas 2 metai, kuriame renkama Federalin\xc4\x97 taryba. Jai vadovauja Vykdomasis komitetas._NEWLINE_DNA remia Kanados darbo kongresas (profs\xc4\x85jungos) ir keletas fermeri\xc5\xb3 organizacij\xc5\xb3._NEWLINE_Leid\xc5\xbeia regioninius \xc5\xbeurnalus DNA news (DNA naujienos), New democrat (Naujasis demokratas), Commonwealth (Sandrauga).'